钦定古今图书集成/明伦汇编/闺媛典/第120卷 > 何晋之妻陈氏
## 钦定古今图书集成/明伦汇编/闺媛典/第120卷 > 何晋之妻陈氏

按《闽通志》：陈氏名庄，宁德人。年二十，适进士何晋之，
事姑孝谨。甫再期，晋之卒，一女尚幼，陈氏方有娠，因
默祷于天曰：“若何氏有后，死不悔矣。”后果得男，遂屏
去脂泽，闭门独居，亲戚故旧罕见其面。夜课子读书，
率漏下三鼓，其子卒以文学名。邑人张翰为书其事
于《观过录》。

===方大镛妻薛氏〈林氏附〉===按《闽书》：方大镛妻薛氏，嫁九年而寡。子绍孙方晬，怡
孙方娠，薛抚之慈且严，卒以有立。同宗有曰松妻林
氏者，嫠居贞行，亦亚于薛。